Ասուլիսին ներկա էին նաև ՀՀ բնապահպանության նախարարության բնապահպանության և բնական ռեսուրսների վարչության պետի տեղակալ Իգոր Սարգսյանը, բնապահպաններ Կարինե Դանիելյանը և Սիլվա Ադամյանը: Իգոր Սարգսյանը տեղեկացրեց, որ «Դիլիջան ազգային պարկ»-ում 2017թ. նոյեմբերի ստուգումների արդյունքում հայտնաբերվել է ապօրինի հատված 16.000 ծառ: Անտառների ընդհանուր ստուգումների արդյունքում անտառներին հասցված վնասը 3 մլրդ դրամից ավելի է եղել: Ըստ նրա նախկինում ևս եղել են նման խնդիրներ, սակայն պետությունը միջոցներ է ձեռնարկում հետագայում դրանք նվազեցնելու և կանխելու համար: